rejauldu/bengali-wikipedia huggingface dataset:
গ্যারি কিথ রবার্টসন (; জন্ম: ১৫ জুলাই, ১৯৬০) নিউ প্লাইমাউথ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮১ থেকে ১৯৮৯ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।List of New Zealand Test Cricketers  ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকর ব্যাটিংশৈলী প্রদর্শন করেছেন গ্যারি রবার্টসন।   খেলোয়াড়ী জীবন  ১৯৭৯-৮০ মৌসুম থেকে ১৯৮৯-৯০ মৌসুম পর্যন্ত গ্যারি রবার্টসনের প্রথম-শ্রেণীর খেলোয়াড়ী জীবন চলমান ছিল। হক কাপে তারানাকি দলের পক্ষে খেলেছেন।  সমগ্র খেলোয়াড়ী জীবনে একটিমাত্র টেস্ট ও দশটি একদিনের আন্তর্জাতিকে অংশগ্রহণ করেছেন গ্যারি রবার্টসন। ১৩ মার্চ, ১৯৮৬ তারিখে অকল্যান্ডে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  ব্যক্তিগত জীবনে বিবাহিত তিনি। তার দুই সন্তান রয়েছে। জ্যেষ্ঠ ভ্রাতা স্টিফেন রবার্টসন ১৯৮০-এর দশকে সেন্ট্রাল ডিস্ট্রিক্টসের পক্ষে প্রথম-শ্রেণীর খেলায় অংশ নিয়েছেন।   তথ্যসূত্র    আরও দেখুন   গ্যারি স্টিড  ইয়ান চ্যাটফিল্ড  এক টেস্টের বিস্ময়কারী  নর্দার্ন ডিস্ট্রিক্টস ক্রিকেট দল  নিউজিল্যান্ডীয় টেস্ট ক্রিকেটারদের তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ      "Limited Overs: Gary Robertson"   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:বাকিংহামশায়ারের ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:নিউ প্লাইমাউথ থেকে আগত ক্রিকেটার বিষয়শ্রেণী:নর্থ আইল্যান্ডের ক্রিকেটার
সিমলাগড় কালী মন্দির হল ভারতের পশ্চিমবঙ্গের হুগলি জেলার চুঁচুড়া মহকুমার অন্তর্গত সিমলাগড় গ্রামের বিখ্যাত ও প্রাচীন কালী মন্দির।  ইতিহাস থাম্ব|সিমলাগড় কালী মন্দির এই মন্দির প্রায় ৫০০ বছরের পুরনো। সম্রাট শেরশাহের জি টি রোড তৈরির অনেক আগে এই স্থানে কালীপুজো শুরু হয়েছিল। অতীতে এই এলাকার নাম ছিল হরিহরপুর। সেই সময় এখানে ছিল শ্মশান ও ঘন জঙ্গলে পরিপূর্ণ, এবং ডাকাতের আনাগোনা। আগে এ অঞ্চলে কোনও জনবসতি ছিলনা। কেবল পঞ্চমুন্ডির আসনে বসে একজন কাপালিক কালীর সাধনা করতেন। জনশ্রুতি একসময় রঘু ডাকাত এখানে গিয়ে কালী সাধনা করে গিয়েছে। এককালে এখানে নরবলি হলেও পরে বন্ধ হয়ে যায় তান্ত্রিক নটবর ভট্টাচার্যের উদ্যোগে। পরবর্তীকালে মাটির মন্দির সংস্কার করে একটি বড় মন্দির তৈরি করা হয় ভক্তদের আর্থিক সহায়তায়। এখানে মাকে দক্ষিণা কালী রূপে পুজো করা হয়। কালীপুজোর দিন বিশেষ পুজোপাঠের ব্যবস্থা হয় ও ১০৮ রকমের ভোগ নিবেদন করা হয়। দেবীর ভোগে বাধ্যতামূলক ভাবে থাকে মাছের পদ।  তথ্যসূত্র  বিষয়শ্রেণী:পশ্চিমবঙ্গের কালীমন্দির বিষয়শ্রেণী:হুগলি জেলার হিন্দু মন্দির
স্টেট রুট ২২৮ (এসআর-২২৮) একটি ছোট মহাসড়ক যেটি যুক্তরাষ্ট্রের ওহিওতে অবস্থিত উত্তর-দক্ষিণমুখী। রাস্তাটি মাত্র ১.৩০ মাইল (২.০৯ কি.মি.) লম্বা। রিপাবলিক গ্রাম থেকে সাড়ে পাঁচ মাইল দুরে এসআর-১৯ থেকে রাস্তাটির দক্ষিণপ্রান্ত শুরু হয়। এবং ক্লাইডি এর ৫.৫ মাইল দক্ষিণ-পশ্চিমে এসআর-১০১ এ রাস্তাটি শেষ হয়। এসআর-২২৮, ১৯২৪ সালে তৈরী করা হয়েছে। রাস্তাটি উত্তর-দক্ষিণ বরাবর এসআর-১৯ এবং এসআর-১০১ এর সংযোগ-সড়ক হিসেবে ব্যবহৃত হয়। রাস্তাটি দক্ষিণ প্রান্তবিন্দু এসআর-১৯ থেকে পশ্চিমে মোড় নিয়ে চলতে শুরু করে, এবং এসআর-১০১ থেকে দক্ষিণ-পশ্চিম বরাবর উত্তর–পশ্চিম হয়ে চলে। এসআর-৭৭৮ একই ভাবে এসআর-১৯ এবং এসআর-১০১ এর সংযোগ হিসেবে ব্যবহৃত হয়, ঠিক যেমনি হয় এসআর-২২৮ দ্বারা।   রাস্তার বিবরণ  পুরো রাস্তাটিই সেনেকা কাউন্টির অ্যাডামস টাউনশিপে অবস্থিত। রাস্তাটি জাতীয় মহাসড়কের ব্যবস্থার অংশ নয়। রাস্তাটি দিয়ে দৈনিক গড়ে ৩২০টি যানবাহন চলাচল করে।   ছোট্ট রাস্তাটির শুরু হয় এসআর-১৯ এবং কাউন্টি রুট-৩২ এর সংযোগ স্থলে। রাস্তাটি মুলত কৃষিজমি পেরিয়ে চলতে থাকে। পথিমধ্যে বেশ কিছু বন-জঙ্গলের মতো এলাকা পড়ে। পরিশেষে এসআর-২২৮, এসআর-১০১ এ মিলিত হয়। যেখানে এটি দক্ষিণ-পশ্চিম এবং উত্তর-পশ্চিম বরাবর চলতে থাকে। এরই মাধ্যমে রাস্তাটির পরিসমাপ্তি ঘটে।    ইতিহাস  এস আর-২২৮, ১৯২৪ সালে তৈরী করা হয়েছে। তারপর থেকে খুব একটা বড় পরিবর্তনের মধ্য দিয়ে যেতে হয়নি। যদিও ১৯৬৯, ১৯৮৩ এবং ১৯৯৫ সালে রাস্তাটিকে বাঁধানো হয়।    মূখ্য অংশবিশেষ    তথ্যসূত্র    বহিঃসংযোগ   বিষয়শ্রেণী:মার্কিন যুক্তরাষ্ট্রের সড়ক বিষয়শ্রেণী:যুক্তরাষ্ট্রের মহাসড়ক বিষয়শ্রেণী:ওহাইও অঙ্গরাজ্যের মহাসড়ক
হাম্বানটোটা বাতিঘর () একটি উপকূলীয় বাতিঘর, যা শ্রীলঙ্কার হাম্বানটোটাতে একটি পাথুরে অভিক্ষিপ্ত সৈকতাংশে অবস্থিত।   বাতিঘরটি একটি গোলাকার রাজমিস্ত্রির টাওয়ার,  উঁচু, একটি লণ্ঠন এবং একটি গ্যালারি সহ, ১৯১৩ সালে নির্মিত। এটি উইলিয়াম ডগলাস দ্বারা নকশা করা হয়েছিল এবং ট্রিনিটি হাউস ইঞ্জিনিয়ারিং কোম্পানি দ্বারা নির্মিত হয়েছিল।  বাতিঘর স্টেশনটি ১৯০৩ সালে প্রতিষ্ঠিত হয়েছিল    আরো দেখুন    শ্রীলঙ্কার বাতিঘরের তালিকা  মার্টেলো টাওয়ার   আরও পড়া       তথ্যসূত্র   বিষয়শ্রেণী:১৯১৩-এ সম্পন্ন বাতিঘর বিষয়শ্রেণী:শ্রীলঙ্কার বাতিঘর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৯১৩-এ সিলনে প্রতিষ্ঠিত বিষয়শ্রেণী:শ্রীলঙ্কার দক্ষিণাঞ্চলীয় প্রদেশের দর্শনীয় স্থান বিষয়শ্রেণী:হাম্বানটোটার ভবন ও স্থাপনা
মেসবাহ উদ্দিন আহমেদ বাংলাদেশের রাজশাহী জেলার রাজনীতিবিদ ও রাজশাহী-২ আসনের সাবেক সংসদ সদস্য।   রাজনৈতিক জীবন  মেসবাহ উদ্দিন আহমেদ ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে রাজশাহী-২ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:রাজশাহী জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জন্মের বছর অনুপস্থিত (জীবিত ব্যক্তি)
আনন্দপুর রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফুলগাজী উপজেলায় অবস্থিত একটি অব্যবহৃত রেলওয়ে স্টেশন।   ইতিহাস  ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে আনন্দপুরসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।   পরিষেবা  আনন্দপুর রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।   তথ্যসূত্র   বিষয়শ্রেণী:ফেনী জেলার রেলওয়ে স্টেশন বিষয়শ্রেণী:বাংলাদেশের অব্যবহৃত রেলওয়ে স্টেশন
এস. এম. আব্দুল মান্নান জাতীয় পার্টির রাজনীতিবিদ ও মানিকগঞ্জ-২ আসনের সাবেক সাংসদ। তিনি ২০০৮ সালের নির্বাচনে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  এস. এম. আব্দুল মান্নান ১৫ ডিসেম্বর ১৯৫১ সালে মানিকগঞ্জ জেলার জামির্তা ইউনিয়নে জন্মগ্রহণ করেন। তিনি জামির্তা সত্য গোবিন্দ উচ্চ বিদ্যালয় থেকে ম্যাট্রিক পাস করেন।   রাজনৈতিক ও কর্মজীবন  এস. এম. আব্দুল মান্নান জাতীয় পার্টির কেন্দ্রীয় কমিটির প্রেসিডিয়াম সদস্য। তিনি ২০০৮ সালের নবম জাতীয় সংসদ নির্বাচনে মানিকগঞ্জ-২ আসনে জাতীয় পার্টির হয়ে সংসদ সদস্য নির্বাচিত হয়েছিলেন।   আরও দেখুন    নবম জাতীয় সংসদ সদস্যদের তালিকা   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:মানিকগঞ্জ জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:জীবিত ব্যক্তি
পূর্ব জার্মানি বা জার্মান গণতান্ত্রিক প্রজাতন্ত্র জার্মান বিভাজনের পর ১৯৫১ সালের ২২ এপ্রিল আলাদা জাতীয় অলিম্পিক কমিটি গঠন করে। এবং ১৯৬৮ সাল থেকে ১৯৯০ সালে জার্মান পুনএকত্রীকরনের পূর্ব পর্যন্ত সকল শীতকালীন ও ১৯৮৪ গ্রীষ্মকালীন অলিম্পিক গেমস বাদে সকল অলিম্পিক গেমসে অংশগ্রহণ করে। ১৯৮৪ লস এঞ্জেলেস গেমসে জার্মানি সোভিয়েত ইউনিয়নের নেতৃত্বে বয়কট করেছে।  পূর্ব জার্মানির ক্রীড়াবিদগন ৫টি গ্রীষ্মকালীন অলিম্পিক গেমসে অংশগ্রহণ করে ৪০৯টি পদক এবং ৬টি শীতকালীন অলিম্পিক গেমসে অংশগ্রহণ করে ১১০টি পদক জিতেছে।   পদক তালিকা    গ্রীষ্মকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.১৮৯৬–১৯৩৬  / হিসাবে   অংশগ্রহণ করেনি   ১৯৫৬–১৯৬৪   এর অংশ হিসাবে    ২২৬  ৯  ৯  ৭  ২৫  ৫   ২৯৭  ২০  ২৩  ২৩  ৬৬  ৩   ২৬৭  ৪০  ২৫  ২৫  ৯০  ২   ৩৪৫  ৪৭  ৩৭  ৪২  ১২৬  ২   অংশগ্রহণ করেনি   ২৫৯  ৩৭  ৩৫  ৩০  ১০২  ২১৯৯২–বর্তমান   এর অংশ হিসাবে  সর্বমোট  ১৫৩  ১২৯  ১২৭  ৪০৯  ৯   শীতকালীন গেমস অনুযায়ী পদক  গেমস ক্রীড়াবিদ স্বর্ণ রৌপ্য ব্রোঞ্জ মোটঅব.১৯২৪–১৯৩৬  / হিসাবে   অংশগ্রহণ করেনি   ১৯৫৬–১৯৬৪   এর অংশ হিসাবে   ৫৭  ১  ২  ২  ৫  ১০   ৪২  ৪  ৩  ৭  ১৪  ২   ৫৯  ৭  ৫  ৭  ১৯  ২   ৫৩  ৯  ৭  ৭  ২৩  ২   ৫৬  ৯  ৯  ৬  ২৪  ১   ৫৩  ৯  ১০  ৬  ২৫  ২১৯৯২–বর্তমান   এর অংশ হিসাবে সর্বমোট  ৩৯  ৩৬  ৩৫  ১১০  ১১   গ্রীষ্মকালীন ক্রীড়া অনুযায়ী পদক      ৩৮  ৩৬  ৩৫  ১০৯   ৩৮  ৩২  ২২  ৯২   ৩৩  ৭  ৮  ৪৮   ১৪  ৭  ৯  ৩০   ৬  ১৩  ১৭  ৩৬   ৬  ৬  ৪  ১৬   ৫  ২  ৬  ১৩   ৩  ৮  ৫  ১৬   ২  ৩  ২  ৭   ২  ২  ৩  ৭   ২  ২  ২  ৬   ১  ৪  ৬  ১১   ১  ২  ৬  ৯   ১  ১  ১  ৩   ১  ১  ১  ৩   ০  ২  ০  ২   ০  ১  ০  ১ সর্বমোট  ১৫৩  ১২৯  ১২৭  ৪০৯   শীতকালীন ক্রীড়া অনুযায়ী পদক     ১৩  ৮  ৮  ২৯   ৮  ১২  ৯  ২৯   ৫  ৫  ৩  ১৩   ৩  ৪  ৪  ১১   ৩  ৩  ৪  ১০   ৩  ০  ৪  ৭   ২  ৩  ২  ৭   ২  ১  ১  ৪ সর্বমোট  ৩৯  ৩৬  ৩৫  ১১০   আরও দেখুন   অলিম্পিকে পূর্ব জার্মানির পতাকাবাহীদের তালিকা  প্যারালিম্পিকে পূর্ব জার্মানি  অলিম্পিকে পশ্চিম জার্মানি   বহিঃসংযোগ         GDR Sport System in German
শুদ্ধাবাস () বা বিশুদ্ধ আবাস হলো রূপধাতুর অন্যান্য জগত থেকে আলাদা এবং শুধুমাত্র অর্হৎ-চক্রের পথে থাকা অনাগামীদের বাসস্থান এবং যারা নিম্ন সমতলে পুনর্জন্ম না করে সরাসরি শুদ্ধাবাস জগত থেকে জ্ঞানলাভ করবে। প্রত্যেক শুদ্ধাবাস দেব বৌদ্ধধর্মের রক্ষক, ব্রহ্মা সহংপতি, যিনি সদ্য জ্ঞানী বুদ্ধকে শিক্ষা দেওয়ার আবেদন করেন এবং তিনি ছিলেন পূর্ববর্তী বুদ্ধের অনাগামী।Susan Elbaum Jootla "Teacher of the Devas": The Wheel Publication No. 414/416 (Kandy: Buddhist Publication Society, 1997) article link at Access to Insight কারণ শুদ্ধাবাস দেব কখনও শুদ্ধাবাস জগতের বাইরে পুনর্জন্ম পাবেন না, এই জগতে কোনো বোধিসত্ত্ব কখনও জন্মগ্রহণ করেন না, কারণ বোধিসত্ত্বকে মানব হিসেবে পুনর্জন্ম নিতে হবে।  যেহেতু এই দেবগুলি শুধুমাত্র বুদ্ধের শিক্ষার কারণে নীচের সমতল থেকে উঠে আসে, তাই বুদ্ধের উদ্ভব না হলে এগুলি দীর্ঘ সময়ের জন্য খালি থাকতে পারে। নিম্ন জগতের বিপরীতে, শুদ্ধাবাস জগতগুলি কখনই প্রাকৃতিক বিপর্যয়ে ধ্বংস হয় না। শুদ্ধাবাস দেব বুদ্ধের আগমনের ভবিষ্যদ্বাণী করেন এবং ব্রাহ্মণ ছদ্মবেশে মানুষের কাছে এমন লক্ষণ প্রকাশ করেন যাতে তারা বুদ্ধকে চিনতে পারে। তারা এটাও নিশ্চিত করে যে বোধিসত্ত্ব তার শেষ জীবনে চারটি লক্ষণ দেখতে পাবে যা তার ত্যাগের দিকে নিয়ে যাবে।   শুদ্ধাবাসসমূহ  বৌদ্ধধর্মের প্রিন্সটন অভিধান অনুসারে, রূপধাতু (সূক্ষ্ম বস্তুবাদ রাজ্যের স্বর্গ) ষোলটি (সর্বাস্তিবাদ অনুসারে) বা সতেরোটি (সৌত্রান্তিক অনুসারে) বা দেবতাদের আঠারটি (থেরবাদ বা স্থবিরবাদ অনুসারে) স্তর নিয়ে গঠিত। শেষ পাঁচটি স্বর্গকে সম্মিলিতভাবে পাঁচটি শুদ্ধাবাস হিসাবে মনোনীত করা হয়েছে, এবং সেখানে বসবাসকারী দেবতাদের শুদ্ধাবাসকায়িক দেবগণ বলা হয়।  পাঁচটি শুদ্ধাবাস হলো:  অকনিষ্ঠ বা অকনিত্থহ: এটিকে "দেবের বিশ্ব" হিসেবে সমান করা হয়। সমস্ত রূপধাতু জগতের সর্বোচ্চ, এটি প্রায়শই মহাবিশ্বের সর্বোচ্চ চরমকে বোঝাতে ব্যবহৃত হয়। বর্তমান শক্র শেষ পর্যন্ত সেখানে জন্মগ্রহণ করবে। অকনিষ্ঠে জীবনের সময়কাল হলো ১৬,০০০ কল্প (বিভজ্যবাদ ঐতিহ্য)। অকনিষ্ঠের শাসক হলেন মহেশ্বর। এর উচ্চতা পৃথিবীর উপরে ১৬৭,৭৭২,১৬০ যোজন (পৃথিবী থেকে শনির দূরত্ব প্রায়)।  সুদর্শন বা সুদাসী: "স্পষ্ট-দর্শন" দেবদের জগৎ যেখানে দেবতারা অকনিষ্ঠ জগতের মতো এবং বন্ধুত্বপূর্ণ জগতে বাস করে। এর উচ্চতা পৃথিবীর উপরে ৮৩,৮৮৬,০৮০ যোজন (পৃথিবী থেকে বৃহস্পতির প্রায় দূরত্ব)।  সুদ্রশ বা সুদস্স – "সুন্দর" দেবদের জগৎকে বলা হয়। এটি পাঁচ ধরনের অনাগামীর পুনর্জন্মের স্থান। এর উচ্চতা পৃথিবী থেকে ৩১,৯৪৩,০৪০ যোজন উপরে।  অতপ বা অতপ্প: "অসন্তোষহীন" দেবদের জগৎ, যাদের সঙ্গ নিম্ন অঞ্চলের লোকেরা চায়। এর উচ্চতা পৃথিবী থেকে ২০,৯৭১,৫২০ যোজন উপরে (পৃথিবী থেকে সূর্যের দূরত্ব প্রায়)।  অব্র বা অবিহ - "পড়ে না" দেবদের জগৎ, সম্ভবত পুনর্জন্ম অনাগামিনদের জন্য সবচেয়ে সাধারণ গন্তব্য। অনেকে এখানে সরাসরি অর্হত্ত্ব অর্জন করে, কিন্তু কেউ কেউ চলে যায় এবং শুদ্ধাবাসের ক্রমানুসারে উচ্চতর জগতে পুনর্জন্ম হয় যতক্ষণ না তারা শেষ পর্যন্ত অকনিষ্ঠ জগতে পুনর্জন্ম লাভ করে। অব্রের জীবনের সময়কাল হলো ১,০০০ কল্প (বিভজ্যবাদ ঐতিহ্য)। এর উচ্চতা পৃথিবী থেকে ১০,৪৮৫,৭৬০ যোজন উপরে (পৃথিবী থেকে মঙ্গলের দূরত্ব প্রায়)।   তথ্যসূত্র   বিষয়শ্রেণী:বৌদ্ধ দার্শনিক ধারণা বিষয়শ্রেণী:বৌদ্ধ সৃষ্টিতত্ত্ব
thumb|ভাষা শুনুন সুন্ডা ভাষা বা সুন্ডানিজ ভাষা ইংরেজি Sundanese। Laurie Bauer, 2007, The Linguistics Student’s Handbook, Edinburgh (Basa Sunda  হল পশ্চিম ইন্দোনেশিয়ার সুন্ডা এলাকার অধিবাসীদের মাতৃভাষা। জনসংখ্যা ৪০ মিলিয়ন, ইন্দোনেশিয়ার দ্বিতীয় বৃহত্তম জাতি।  কথ্য রূপ thumb|right|300px|একটি সুন্ডা পাণ্ডুলিপি সুন্দানিজ ভাষা মাদুরিজী ভাষা এবং মালয় ভাষার কাছাকাছি কিন্তু জাভা ভাষা সাথে দূর সম্পর্কিত। এই ভাষার বেশ কিছু কথ্য রূপ আছে।   পশ্চিমা কথ্যরূপ, বান্টেন প্রদেশ ও লামপুং প্রদেশের কিছু অংশে ব্যবহৃত হয়।  উত্তরের রূপ, বোগর প্রদেশ এবং পশ্চিম জাভার সমুদ্রতীরবর্তি অঞ্চলে ব্যবহৃত হয়।   দক্ষিণ অথবা Priangan কথ্য ভাষা বান্ডাং এবং এর পার্শ্ববর্তী অঞ্চলের ভাষা।  মধ্য-পূর্ব কথ্য রূপ, Majalengka এবং Indramayu এ ব্যবহৃত হয়।  উত্তরপূর্ব কথ্য রূপ, ব্যবহৃত হয়, Kuningan, Cirebon এবং Brebes (মধ্য জাভা),  তথ্যসূত্র   বহিঃসংযোগ   Sundanese-Indonesian and Indonesian-Sundanese Dictionary  Sundanese converter Latin-Sudanese script (Aksara Sunda)  Indonesian-Sundanese Translator  বিষয়শ্রেণী:সুদানি ভাষা বিষয়শ্রেণী:সংযোগাত্মক ভাষা
স্বতন্ত্র এবং শ্রম পার্টি‎ (Parti de l'Indépendence et du Travail) সেনেগালের একটি কমিউনিস্ট পার্টি। এই দলটি ১৯৫৭ সালে প্রতিষ্ঠিত হয়। দলটির সাধারণ সম্পাদক হলেন Amath Dansokho। দলটি Daan Doole নামক পত্রিকা প্রকাশ করে থাকে। দলটির তরুণ সংগঠন হল Union de la Jeunesse Démocratique Alboury Ndiaye । ২০০১ সালের সংসদীয় নির্বাচনে দলটি ১টি আসন পেয়েছিল।  বিষয়শ্রেণী:সেনেগালের রাজনৈতিক দল বিষয়শ্রেণী:সাম্যবাদী দল বিষয়শ্রেণী:শ্রমিক দল
thumb|150px|ভাগীরথী ও সরস্বতী নদীর ত্রিবেণী সঙ্গম thumb|150px|নেতাজি সুভাষ সেতু, ত্রিবেণী, হুগলি thumb|150px|জাফর খান গাজি মসজিদ ও দরগা, ত্রিবেণী thumb|150px|ত্রিবেণীর ঝাউতলা কালী মন্দির ত্রিবেণী হল ভারতের পশ্চিমবঙ্গ রাজ্যের হুগলি জেলার বাঁশবেড়িয়া পৌরসভার উত্তর অংশে অবস্থিত একটি ছোট শহর। এটি হিন্দুদের জন্য একটি পুরানো পবিত্র স্থান। এই স্থানের পবিত্রতা বহু শতাব্দী ধরে স্বীকৃত হয়ে আসছে এবং ১২ শতকের শেষ চতুর্থাংশে  একটি সংস্কৃত ভাষায় লেখা অংশ "পাভনা-দুতাম"-এ উল্লেখ করা হয়েছে। মুসলমানদের বাংলা বিজয়ের প্রাথমিক পর্যায়ে ত্রিবেণী শহর অধিগৃহীত হয়েছিল।  ইতিহাস ত্রিবেনী শহরের অবস্থান হল ২২.৯৯° উত্তর এবং ৮৮.৪০° পূর্ব।  যমুনা, গঙ্গা ও সরস্বতী নামে তিনটি নদীর মিলন থেকে ত্রিবেণী নামটি পাওয়া যায়। সম্ভাব্য পূর্বে নামগুলি ছিল "মুক্তবেণী", এটি এলাহাবাদের প্রয়াগ থেকে এসেছে, এটি যুক্তবেণী নামেও পরিচিত। ১৯৮১ খ্রিস্টাব্দে জেমস রেনেলের বাংলার মানচিত্রে "টেরবোনি" নামে অভিহিত করা হয়েছিল। বিখ্যাত হিন্দু দার্শনিক এলাকা "শ্মশান ঘাট"-এর পাশ দিয়ে সরু নদীখাতে প্রবাহিত হত সরস্বতী নদী যা ছিল সপ্তগ্রামের দক্ষিণ-পশ্চিমে। পড়ে এই নদীপথ ছেড়ে গঙ্গা নদী বিশেষ করে হুগলি বা ভাগীরথী নামে পরিচিত হয়ে সমুদ্রে মিলিত হয়। ঘাটটি ভূরিশ্রেষ্ঠ সাম্রাজ্যের মহারাজা রুদ্রনারায়ণ রায়মুখুটি দ্বারা নির্মিত, যা ঘাটের কাছাকাছি ত্রিবেনীর মন্দিরগুলিতে গৌড়ীয় রীতির দৃশ্যমান প্রভাব ফেলেছিল। য়ামুনা, সাধারণত বাংলা ভাষায় যমুনা হিসাবে উল্লিখিত, অতীতে নদীটি গঙ্গার (হুগলি নদী) শাখা হিসাবে দক্ষিণ-পূর্ব দিকে প্রবাহিত ছিল, কিন্তু বর্তমানে নদীটি গঙ্গা থেকে বিচ্ছিন্ন হয়ে পড়েছে।  এই শহরটি মালভূমি ও পাহাড়ের নৈকট্য থেকে দূরে গঙ্গার পশ্চিমাঞ্চলীয় উপকূলে অবস্থিত এবং এখানকার জাফর খান গাজী মসজিদ হল পশ্চিমবঙ্গের মুসলমানদের নিকটতম অতীতের বেঁচে থাকা স্মৃতিস্তম্ভগুলির একটি। মসজিদটির একটি আরবি ক্রমবিন্যাস রয়েছে ১২৯৮ খ্রিস্টাব্দ, যদিও প্রমাণ পাওয়া যায় যে এটি সময়ের সাথে পুনর্বিন্যাস করা হয়েছে। তারিখটি আরও দৃঢ়ভাবে প্রমাণিত হয় যে ১২৭২ সালে মুসলিমদের বাংলার বিজয়ের প্রায় ৬০ বছর পর, নিকটবর্তী এলাকাগুলির সাথে "ত্রিবেণী" জনপদটি জাফর খান কর্তৃক দখল ছিল। মসজিদটির দরজাগুলিতে সনাতন বৈষ্ণব ভাস্কর্য খোদিত রয়েছে, যা থেকে অনুমান করা হয় যে মন্দিরের উপর সম্ভবত মসজিদটি নির্মিত হয়েছিল।   শোনা যায়, স্বয়ং মহাপ্রভু শ্রীচৈতন্যদেব ত্রিবেণীর ঘাটে পদার্পণ করেছিলেন ।  ত্রিবেণীর কালীতলা নামক স্থানে সনাতন ধর্মের দেবী মা কালীর একটি প্রাচীন মন্দির রয়েছে । বহুদিন অসংখ্য ভক্তগণের সমাবেশ ঘটে এই মন্দিরে । লোকমুখে শ্রুত, ঐতিহাসিক নীল বিদ্রোহে(১৮৫৯-১৮৬০) অংশগ্রহণকারী দুই ভাই রঘুনাথ সর্দার ও বিশ্বনাথ সর্দার (বিশে ডাকাত) এই বাঁশবেড়িয়া-ত্রিবেণী এলাকার বাসিন্দা ছিলেন ও তারা প্রাচীন কালীমন্দিরে ডাকাতির পূর্বে উপাসনার জন্য আসতেন ।  উল্লেখযোগ্য ব্যক্তিত্ব  বিশ্বনাথ সর্দার — নীল বিদ্রোহের নেতা  রঘুনাথ সর্দার — নীল বিদ্রোহে অংশগ্রহণকারী  জাফর খান গাজী — ইসলাম ধর্মপ্রচারক  জগন্নাথ তর্কপঞ্চানন  যোগাযোগ ত্রিবেণী রেলওয়ে স্টেশনটি পূর্ব রেলওয়ের হাওড়া রেল ডিভিশনে ব্যান্ডেল-কাটোয়া লাইনে অবস্থিত।  তথ্যসূত্র  বহিঃসংযোগ  বিষয়শ্রেণী:হুগলি জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
এম-৩৩১ যুক্তরাষ্ট্রের মিশিগানে অবস্থিত একটি অলিখিত রাজ্য ট্রাঙ্কলাইন মহাসড়ক। ৩.৩৬৩ মাইল দীর্ঘ রাস্তাটি কালামাজো শহরে অবস্থিত। এর শুরুটা হয় কালামাজো পোর্টেজ শহরের প্রান্তের কিলগারো রোড থেকে। এম-৩৩১ ছিল ১৯৯৮ সালে গভর্নর জন এনলারের সময় তৈরী হওয়া অনেকগুলো ট্রাঙ্কলাইন মহাসড়কের একটা। রাস্তাটির নাম এম-৩৩১ হওয়ার পূর্বে এটি ছিল ইউএস ১৩১ এর অংশ বিশেষ, যখন শহরতলীতে বিকল্প সড়ক তৈরী হয়নি।   রাস্তার বিবরণ  এম-৩৩১ রাস্তাটি কালামাজো-পোর্টেজ শহরের প্রান্তের কিলগারো রোড থেকে শুরু হয়েছে, যা এটি ইন্টারস্টেট ৯৪ (আই-৯৪) এর একটি এক্সিটের কাছে অবস্থিত। তারপর রাস্তাটি সোজা উত্তরের ওয়েস্টএজ এলাকার ক্রেন পার্ক বরাবর চলতে থাকে, অবশ্য রাস্তাটি তখন বাকি সকল ট্রাঙ্কলাইন মহাসড়ক থেকে বিচ্ছিন্ন। এম-৩৩১ বেলেন্সি পার্ক এবং কালামাজো কাউন্টি পার্ক অতিক্রম করে চলতে থাকে। এরপর মাউন্ট এভার-রেস্ট সিমেট্রি অতিক্রম করে।  ক্রেন পার্ক থেকে রাস্তাটি এক-লেন বিশিষ্ট দুটি আলাদা সড়কে পরিনত হয় যার পার্ক স্ট্রিট দিয়ে উত্তরমূখী যানবাহন এবং ওয়েস্ট এজ অংশ দিয়ে দক্ষিণমূখী যানবাহন চলাচল করে। এই দুটি আলাদা রাস্তার একটি মিলিত হয় বিজনেস লুপ ইন্টারস্টেট ৯৪/এম-৪৩ এর সাথে এবং অপর অংশটি মিলিত হয় বিজনেস ইউএস হাইওয়ে ১৩১ এর সাথে। অবশেষে রাস্তাটির দুই অংশই মিশিগান এভিনিউ এ পুনরায় মিলিত হয়ে সমাপ্ত হয়, এবং পার্ক স্ট্রিট উত্তর দিকে বিজনেস ইউএস হাইওয়ে ১৩১ নামে চলতেই থাকে।   ইতিহাস  ১৯৬০ সালের পূর্বে এম-৩৩১ ছিল, ইউএস ১৩১ এর দীর্ঘদিনের অংশ বিশেষ। তারপর একে পশ্চিম কালামাজোর একটি ফ্রিওয়ে হিসেবে স্থানান্তরিত করা হয়। ১৯৯৮ সালে গভর্নর জন এনলারের সময় তৈরী হওয়া অনেকগুলো ট্রাঙ্কলাইন মহাসড়কের একটা ছিল এম-৩৩১, ট্রাঙ্কলাইনগুলো মিশিগানের অর্থনীতিতে অনেক অবদান রাখে। রাস্তাটিকে মিশিগান ডিপার্টমেন্ট অব ট্রান্সপোর্টেশান এর ম্যাপে স্থান না দেয়া হলেও, এম-৩৩১ কে একটি অলিখিত রাজ্য মহাসড়ক হিসেবে চিহ্নিত করা হয়।   মূখ্য অংশবিশেষ    আরও দেখুন      তথ্যসূত্র    বহিঃসংযোগ    M-331 at Michigan Highways  Rationalization process at Michigan Highways  বিষয়শ্রেণী:মিশিগানের অ-নামাঙ্কিত মহাসড়ক বিষয়শ্রেণী:কালামাজো কাউন্টি, মিশিগান এর পরিবহণ
thumb|বোধিবৃক্ষ, যেখানে ভগবান বুদ্ধ বোধিলাভ করেছিলেন বুদ্ধ গয়া বা বোধগয়া () ভারতের বিহার রাজ্যের গয়া জেলার একটি শহর যা বৌদ্ধ ধর্মাবলম্বীদের পূণ্য তীর্থ। এটি বিখ্যাত কারণ এটি সেই স্থান যেখানে গৌতম বুদ্ধ বোধি বৃক্ষ নামে পরিচিত হওয়ার অধীনে জ্ঞান লাভ করেছিলেন।  শহর মহাবোধি মন্দির কমপ্লেক্সের সাথে যুক্ত একটি ধর্মীয় স্থান এবং তীর্থস্থান। এটি গৌতম বুদ্ধ যে জায়গাটি বোধি গাছ হিসাবে পরিচিতি লাভ করেছিল তার অধীনে আলোকিতকরণ (পালি: বোধি) অর্জন করার জায়গা বলে এটি বিখ্যাত।  প্রাচীনকাল থেকেই, বুদ্ধগয়া  বৌদ্ধদের জন্য তীর্থযাত্রা এবং শ্রদ্ধার বিষয়।বিশেষ করে, ভাস্কর্য সহ প্রত্নতাত্ত্বিক আবিষ্কারগুলি দেখায় যে এই স্থানটি মৌর্য যুগ থেকে বৌদ্ধ ধর্মাবলম্বীরা ব্যবহার করত।  বৌদ্ধ ধর্মাবলম্বীদের কাছে, গৌতম বুদ্ধের জীবন সম্পর্কিত প্রধান চারটি তীর্থস্থানগুলির মধ্যে বুদ্ধ গয়া সবচেয়ে গুরুত্বপূর্ণ,  অন্য তিনটি হলেন কুশিনগর, লুম্বিনী এবং সারনাথ। ২০০২ সালে, বুদ্ধগয়াতে অবস্থিত মহাবোধি বিহারটি ইউনেস্কোর বিশ্ব ঐতিহ্যবাহী জায়গায় পরিণত হয়েছিল।  right|thumb|250px|মহাবোধি মন্দির, বুদ্ধগয়া   বুদ্ধমূর্তি   বুদ্ধগয়ায় ৮০ ফুটের মূর্তি নামেও পরিচিত মহান বুদ্ধ মূর্তি। মহান বুদ্ধ মূর্তির উন্মোচন এবং পবিত্রতা ১৮ নভেম্বর ১৯৮৯ তারিখে সংঘটিত হয়েছিল। পবিত্রকরণ অনুষ্ঠানে ১৪ তম দালাই লামা উপস্থিত ছিলেন, যিনি ২৫ মিটার মূর্তিটিকে আশীর্বাদ করেছিলেন, যা ভারতের ইতিহাসে নির্মিত প্রথম মহান বুদ্ধ। মূর্তিটি এখন পবিত্র স্থান বোধগয়ার প্রতীক, মহাবোধি মন্দিরের পাশে যা একটি বিশ্ব ঐতিহ্যবাহী স্থান, এবং সারা বিশ্ব থেকে তীর্থযাত্রীদের ক্রমাগত পরিদর্শন উপভোগ করে। স্থানীয় লোকেদের মধ্যে, এটিকে "৮০-ফুট (২৫-মিটার) বুদ্ধ মূর্তি" বলা হয়। "পুরো বিশ্বে বুদ্ধের রশ্মি ছড়িয়ে দিন" স্লোগানের অধীনে ডাইজোকিও সাত বছর ব্যয় করেছে মহান বুদ্ধ মূর্তি নির্মাণে, মোট ১২০,০০০ রাজমিস্ত্রীকে একত্রিত করেছে।   জনসংখ্যার উপাত্ত  ভারতের ২০১১ সালের জনগণনা অনুসারে বুদ্ধ গয়া শহরের জনসংখ্যা হল ৪৫,৩৪৯ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫১%। পুরুষদের মধ্যে সাক্ষরতার হার ৬৩% এবং নারীদের মধ্যে এই হার ৩৮%। সারা ভারতের সাক্ষরতার হার ৫৯.৫%, তার চাইতে বুদ্ধ গয়ার সাক্ষরতার হার কম।  এই শহরের জনসংখ্যার ৮% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর বিষয়শ্রেণী:বৌদ্ধধর্ম বিষয়শ্রেণী:বৌদ্ধ তীর্থস্থান বিষয়শ্রেণী:ভারতের হিন্দু তীর্থস্থান বিষয়শ্রেণী:হিন্দু পবিত্র শহর
Ed HirshOther namesEdward Hirsch Edward Hirsh Ed T. HirshEdward T. HirshOccupationVisual effects artistYears active1980–present এড হিরশ হলেন একজন শিল্পী যিনি পার্ল হারবারের কাজের জন্য ৭৪তম একাডেমি পুরস্কারে সেরা ভিজ্যুয়াল এফেক্টের বিভাগে মনোনীত হয়েছেন। তিনি এরিক ব্রেভিগ, জন ফ্রেজিয়ার এবং বেন স্নোর সাথে তার মনোনয়ন ভাগ করেছেন।   তিনি ইন্ডাস্ট্রিয়াল লাইট অ্যান্ড ম্যাজিকেরও একজন সদস্য এবং তাদের অনেক সিনেমায় কাজ করেছেন।   নির্বাচিত চলচ্চিত্রের তালিকা    এম্পায়ার স্ট্রাইক ব্যাক (১৯৮০)  রাইডার্স অফ দ্য লস্ট আর্ক (১৯৮১)  ET দ্য এক্সট্রা-টেরেস্ট্রিয়াল (১৯৮২)  স্টার ট্রেক II: দ্য রাথ অফ খান (১৯৮২)  রিটার্ন অফ দ্য জেডি (১৯৮৩)  ইন্ডিয়ানা জোন্স অ্যান্ড দ্য টেম্পল অফ ডুম (১৯৮৪)  স্টার ট্রেক IV: দ্য ভয়েজ হোম (১৯৮৬)  অভ্যন্তরীণ স্থান (১৯৮৭)  উইলো (১৯৮৮)  Ghostbusters II (১৯৮৯)  ইন্ডিয়ানা জোন্স এবং শেষ ক্রুসেড (১৯৮৯)  ডাই হার্ড 2 (১৯৯০)  ব্যাকড্রাফট (১৯৯১)  হুক (১৯৯১)  দ্য রকেটিয়ার (১৯৯১)  স্টার ট্রেক জেনারেশনস (১৯৯৪)  দ্য লস্ট ওয়ার্ল্ড: জুরাসিক পার্ক (১৯৯৭)  মেন ইন ব্ল্যাক (১৯৯৭)  গ্যালাক্সি কোয়েস্ট (১৯৯৭)  ওয়াইল্ড ওয়াইল্ড ওয়েস্ট (১৯৯৯)  পার্ল হারবার (২০০১)  হাল্ক (২০০৩)  বিশ্বের যুদ্ধ (২০০৫)  ওয়াল-ই (২০০৮)  টার্মিনেটর স্যালভেশন (২০০৯)   তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিশেষ আবহ ব্যক্তিত্ব বিষয়শ্রেণী:জীবিত ব্যক্তি
দ্য ডেথ অফ নেচার: উইমেন, ইকোলজি এন্ড দ্য সাইন্টিফিক রেভুলেশন নামের ১৯৮০ সালের বইটি ইতিহাসবিদ ক্যারোলিন মার্চেন্টের লেখা। এটি নারীবাদ এবং বাস্তুবিদ্যার লেন্সের মাধ্যমে বৈজ্ঞানিক বিপ্লব অন্বেষণ করা প্রথম বইগুলোর মধ্যে একটি। এটি ১৯৭০ এর দশকের শেষের নারীবাদী ইউটোপিয়ান সাহিত্যের উদাহরণ হিসেবে দেখা যেতে পারে। লেখক অনুসন্ধান করেছেন যে কীভাবে একটি ঐতিহাসিক স্থানান্তর পৃথিবীকে জীবন্ত প্রাণী হিসেবে দেখা থেকে এবং এটিকে একটি যন্ত্র হিসেবে দেখার দিকে, ফলস্বরূপ প্রকৃতি এবং নারী উভয়ের আধিপত্যকে ন্যায্যতা দেওয়ার জন্য ব্যবহৃত হয়েছিল। প্রকৃতি ও নারীর সরাসরি সংযোগকারী চিত্র এবং রূপকগুলোর অন্বেষণের মাধ্যমে এবং বিজ্ঞান ও প্রযুক্তির প্রতি দৃষ্টিভঙ্গির পরিবর্তনের মাধ্যমে, বইটি বোঝায় যে এক সময় যা সীমাবদ্ধতা অনুশীলনের প্রয়োজন ছিল তা নিয়ন্ত্রণ এবং শোষণের অনুমতিতে রূপান্তরিত হয়েছিল।  মার্গট অ্যাডলার, মেরি ডালি, সুসান গ্রিফিন, শার্লিন স্প্রেটনাক এবং স্টারহকের মতো লেখকদের কাজের পাশাপাশি ১৯৮০-এর দশকে মার্কিন যুক্তরাষ্ট্রে ইকোফেমিনিজমের বিকাশে দ্য ডেথ অফ নেচার অবদান রেখেছিল। প্রকৃতির নারীকরণ এবং নারীর স্বাভাবিকীকরণের মধ্যে ঐতিহাসিক যোগসূত্রের প্রতি "অভূতপূর্ব পণ্ডিতদের মনোযোগের" জন্য এটি পরিবেশগত ইতিহাস, দর্শন এবং নারীবাদের ক্ষেত্রে একটি উল্লেখযোগ্য প্রভাব ফেলেছে।   তথ্যসূত্র   বিষয়শ্রেণী:পরিবেশ নারীবাদ বিষয়শ্রেণী:ইংরেজি ভাষার বই বিষয়শ্রেণী:মার্কিন অ-কল্পকাহিনী বই বিষয়শ্রেণী:১৯৮০-এর অ-কল্পকাহিনী বই